open-index/open-wikipedia-markdown huggingface dataset:
ডিসগাইজড টোস্ট

**জেরেমি ওয়াং** (জন্ম: ২৫ নভেম্বর ১৯৯১; যিনি **ডিসগাইজড টোস্ট** নামেও পরিচিত) হলেন একজন কানাডীয় স্ট্রিমার, ইউটিউবার, ইন্টারনেট ব্যক্তিত্ব এবং গেমার; যিনি প্রথমে তার *[[হার্থস্টোন]]* ইউটিউব ভিডিও এবং পরবর্তীতে টুইচে তার চ্যানেলের জন্য সুপরিচিত। তিনি কন্টেন্ট নির্মাতাদের একটি অনলাইন সামাজিক বিনোদন দল অফলাইনটিভির একজন সদস্য।

## নাম
ওয়াং তার ব্যবহারকারী নামটি তিনি *হার্থস্টোন* কার্ড, এসআই: ৭ এজেন্ট হতে গ্রহণ করেছেন। গেমটিতে একটি কার্ডে লেখা থাকে "দিস গায়'স টোস্ট" (ইংরেজি: This guy's toast; অনুবাদ: এই ব্যক্তির টোস্ট)। কৌতুক অভিনেতা কনান ও'ব্রায়েন এটিকে "গেমিংয়ের ইতিহাসের শ্রেষ্ঠ নাম" বলে অভিহিত করেছেন।

## বিতর্ক
২০১৭ সালের জুন মাসে, তিনি স্ট্রিম চলাকালীন এক প্রকার শোষণ দেখানোর ঘটনার প্রেক্ষিতে ৭২ ঘণ্টার জন্য *হার্থস্টোন* থেকে তাকে সাময়িকভাবে নিষিদ্ধ করা হয়েছিল।

২০১৯ সালের শেষের দিকে, তিনি ব্লিজার্ডের করা একটি প্রস্তাব ফিরিয়ে দিয়েছিলেন, উক্ত প্রস্তাবে তাকে *স্যাভিয়রস অব আল্ডাম*-এর একটি নতুন কার্ড প্রকাশ করতে অনুরোধ করা হয়েছিল। সেখানে তিনি *হার্থস্টোনের* উপর তার ব্যক্তিগত অনুভূতির পাশাপাশি সম্প্রদায়ের নেতিবাচক প্রতিক্রিয়া উল্লেখ করেছিলেন।

## অর্জন
### উল্লেখযোগ্য প্রতিযোগিতা

### পুরস্কার

## তথ্যসূত্র

## বহিঃসংযোগ
*  
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:গেমিং ইউটিউবার
বিষয়শ্রেণী:টুইচ স্ট্রিমার
বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কানাডীয় ইউটিউবার
এয়ার ইন্ডিয়া ওয়ান

থাম্ব|upright=1.5|চেন্নাইতে এয়ার ইন্ডিয়া ওয়ান
**এয়ার ইন্ডিয়া ওয়ান** (**এআই-১** বা **এআইসি১০০১** হিসাবেও পরিচিত) হল ভারতের রাষ্ট্রপতি বা প্রধানমন্ত্রীকে বহনকারী যে কোনও বিমানের কল সাইন। এয়ার ইন্ডিয়া হল ভারতের জাতীয় বিমান সংস্থা। বিমানটি ভারতীয় বিমানবাহিনী (আইএএফ) দ্বারা ভিভিআইপি উড়ান হিসাবে পরিচালিত হয়। নতুন দিল্লির ইন্দিরা গান্ধী আন্তর্জাতিক বিমানবন্দর (পূর্বে পালাম বিমানবাহিনী ঘাঁটি) ভিত্তিক আইএএফের বিমান সদর যোগাযোগ স্কোয়াড্রন এই বিমান পরিচালনার দায়িত্বে রয়েছে। নতুন বোয়িং ৭৭৭-৩০০ইআর বিমানগুলি ২০২০ সালে চালু করা হয় এবং ২০২১ সালের মধ্যে এর কার্যক্রম শুরু হবে।

## বর্তমান বহর
এয়ার ইন্ডিয়ার মালিকানাধীন এবং আন্তর্জাতিক রাষ্ট্রীয় সফরে ব্যবহৃত বোয়িং ৭৪৭-৪০০ ছাড়াও, আইএএফের বর্তমানে চারটি ১৪ আসনের এমব্রায়ার ১৩৫, চারটি ২০ আসনের এমব্রায়ার ১৪৫ এবং তিনটি কাস্টমাইজ ৪৬ আসনের বোয়িং বিজনেস জেটস (বিবিজে) রয়েছে, যার ভিআইপি কেবিন রয়েছে এবং ভিআইপি চলাচলের জন্য ব্যবহৃত হয়। এর মধ্যে বোয়িং ৭৪৭ বিদেশি সফরকালে প্রধানমন্ত্রী, রাষ্ট্রপতি বা সহ-রাষ্ট্রপতি দ্বারা ব্যবহৃত হয়।

প্রতিটি এমব্রায়ার ১৩৫ ক্ষেপণাস্ত্র-অপসারণ ব্যবস্থা, গ্লোবাল পজিশনিং ব্যবস্থা সহ আধুনিক উড়ান পরিচালনা ব্যবস্থার পাশাপাশি *শ্রেণি ২* উপকরণের অবতরণ ব্যবস্থা সহ সজ্জিত। এই বিমানগুলির প্রত্যেকটির জন্য আইএএফ-এর ₹১৪ বিলিয়ন (২০০ মিলিয়ন মার্কিন ডলার) ব্যয় হয়। রাজদূত, রাজহানস এবং রাজকামাল নামে তিনটি বিবিজে প্রকৃত বিমানের প্রতিটির জন্য আইএএফ ₹৯৩.৪ বিলিয়ন (মার্কিন $ ১.৩ বিলিয়ন) ব্যয় করে (প্রকৃত বিমানের জন্য ₹৭৩.৪ বিলিয়ন ($১.০ বিলিয়ন) এবং স্বাবলম্বন স্যুটগুলির জন্য অতিরিক্ত ২০ বিলিয়ন ($২৮০ মিলিয়ন))।

## তথ্যসূত্র

## বহিঃসংযোগ

বিষয়শ্রেণী:রাষ্ট্রপতি বিমান
ট্রফোজয়েট

**ট্রফোজয়েট** (; গ্রিক *trope* = পুষ্টি + *zoon* = প্রাণি) হলো উল্লেখযোগ্য সংখ্যক প্রোটোজোয়া, যেমন ম্যালেরিয়ার জীবাণু *[[প্লাজমোডিয়াম ফ্যালসিপেরাম]]* এবং *[[জিয়ারডিয়া]]* গণের প্রাণিদের জীবনচক্রের সক্রিয়, খাদ্য গ্রহণকারী দশা। (ট্রফোজয়েট দশার বিপরীত দশা হলো পুরু প্রাচীরবেষ্টিত সিস্ট দশা)।

## জীবন চক্রের দশা
[থাম্ব|''[ব্যালান্টিডিয়াম কোলাই*-এর জীবনচক্র]]
মানবদেহে [[ব্যালান্টিডায়াসিস]] রোগ সৃষ্টিকারী *ব্যালান্টিডিয়াম কোলাই* এর জীবন চক্রে ট্রফোজয়েট ও সিস্ট দশা থাকে।

[[অ্যাপিকমপ্লেক্সা]]র [[অ্যাপিকমপ্লেক্সার জীবনচক্র|জীবন চক্রে]] ট্রফোজয়েট সাইজোগনি দশা (অযৌন জনন দশা) অতিক্রম করে এবং [[মেরোজয়েট]] সমৃদ্ধ [[সাইজন্ট|সাইজন্টে]] পরিণত হয়।

*জিয়ার্ডিয়া'' গণের ট্রফোজয়েটগুলো ক্ষুদ্রান্ত্রে কলোনি গঠন করে এবং বংশবৃদ্ধি করে। সংক্রামক জীবন দশায় শুরুর দিকেই ট্রফোজয়েট সিস্টে রূপান্তরিত হয়।

## তথ্যসূত্র

বিষয়শ্রেণী:পরজীবীবিজ্ঞান
খালেদা পান্না

**খালেদা পান্না** (মৃত্যু: ৭ নভেম্বর ২০২০) ছিলেন বাংলাদেশ জাতীয়তাবাদী দলের একজন রাজনীতিবিদ ও আইনজীবী। তিনি সংরক্ষিত মহিলা আসনের সংসদ সদস্য ছিলেন।

## রাজনৈতিক জীবন
খালেদা পান্না একজন আইনজীবী। তিনি ষষ্ঠ জাতীয় সংসদে মহিলা আসন-১৪ হতে এবং অষ্টম জাতীয় সংসদের মহিলা আসন ০৪ থেকে মনোনীত সংসদ সদস্য ছিলেন।

## মৃত্যু
খালেদা পান্না ২০২০ সালের ৭ নভেম্বর ৬৭ বছর বয়সে ঢাকার বঙ্গবন্ধু শেখ মুজিব মেডিক্যাল বিশ্ববিদ্যালয় হাসপাতালে ইন্তেকাল করেন। তার নামাজে জানাজা টাঙ্গাইল কেন্দ্রীয় জামে মসজিদে অনুষ্ঠিত হয় এবং টাঙ্গাইল কেন্দ্রীয় গোরস্থানে তাকে দাফন করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২০২০-এ মৃত্যু
বিষয়শ্রেণী:২১শ শতাব্দীর বাংলাদেশী রাজনীতিবিদ
বিলকিস আক্তার জাহান শিরিন

**বিলকিস আক্তার জাহান শিরিন** বাংলাদেশের বরিশাল জেলার রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য।

## প্রাথমিক জীবন
বিলকিস আক্তার জাহান শিরিন বরিশাল জেলায় জন্মগ্রহণ করেন। তার পিতা আইনজীবী মৃত নাসির আহমেদ ও মাতা জাহানারা বেগমের ছয় সন্তানের মধ্যে তিনি দ্বিতীয়। তিনি বরিশাল সরকারি বালিকা উচ্চ বিদ্যালয় থেকে এসএসসি, বরিশাল সরকারি মহিলা কলেজ থেকে এইচএসসি, ব্রজমোহন কলেজ থেকে সম্মান ও মাস্টার্স, বরিশাল ল' কলেজ থেকে এলএলবি ডিগ্রী অর্জন করেন।

## কর্মজীবন
বিলকিস আক্তার জাহান শিরিন একজন আইনজীবী। কর্মজীবনের শুরুতে তিনি বরিশাল সিটি কলেজে রাষ্ট্রবিজ্ঞান বিভাগে ১০ বছর অধ্যাপনা করেন।

## রাজনৈতিক জীবন
বিলকিস আক্তার জাহান শিরিন বিএনপির কেন্দ্রীয় নির্বাহী কমিটির বরিশাল বিভাগীয় সাংগঠনিক সম্পাদক। ১৯৮৪ সালে ব্রজমোহন কলেজে রাজনীতিতে যোগ দিয়ে ১৯৮৫ সালে বাংলাদেশ জাতীয়তাবাদী ছাত্রদলে যুক্ত হন। ১৯৮৭ সালে বিএম কলেজ ছাত্র সংসদ নির্বাচনে ছাত্রী বিষয়ক সম্পাদক নির্বাচিত হন। ১৯৯০ সালে বিএম কলেজ ছাত্র সংসদের এজিএস নির্বাচিত হন। ১৯৯১ সালে বরিশাল জেলা ছাত্রদলের সহসভাপতি নির্বাচিত হন। ১৯৯৬ সালে বরিশাল জেলা মহিলা দলের সাধারণ সম্পাদক হন। একই সাথে ১৯৯৬ সালে তিনি বরিশাল জেলা বিএনপির শিক্ষা বিষয়ক সম্পাদক এবং ১৯৯৭ সালে মহিলা দলের কেন্দ্রীয় কমিটির সদস্য মনোনীত হন। ২০০০ সালে বরিশাল মহানগর মহিলা দলের সাধারণ সম্পাদক, ২০০৩ সালে জাতীয়তাবাদী মহিলা দলের কেন্দ্রীয় সাংগঠনিক সম্পাদক, ২০০৯ সালে বিএনপির বরিশাল মহানগরের যুগ্ম আহ্বায়ক, ২০১০ সালে মহিলা দলের কেন্দ্রীয় কমিটির যুগ্ম সাধারণ সম্পাদক এবং একই বছর বিএনপির জাতীয় নির্বাহী কমিটির সদস্য পদ লাভ করেন তিনি। ২০১১ সালে বিএনপির বরিশাল জেলা শাখার সাধারণ সম্পাদক হিসেবে দায়িত্ব পালন করেন। ২০০১ থেকে ২০০৬ সাল পর্যন্ত বাংলাদেশ জাতীয় মহিলা সংস্থার চেয়ারম্যান ছিলেন।

তিনি অষ্টম জাতীয় সংসদের মহিলা আসন ০৬ থেকে মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশালের আইনজীবী
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:বরিশালের রাজনীতিবিদ
বিষয়শ্রেণী:বরিশাল সরকারি বালিকা উচ্চ বিদ্যালয়ের প্রাক্তন শিক্ষার্থী
বিষয়শ্রেণী:বরিশাল সরকারি মহিলা কলেজের প্রাক্তন শিক্ষার্থী
বিষয়শ্রেণী:বরিশালের শিক্ষায়তনিক
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বরিশাল ল' কলেজের প্রাক্তন শিক্ষার্থী
দ্বাদশ শিব মন্দির, নবদ্বীপ

**দ্বাদশ শিব মন্দির** পশ্চিমবঙ্গের নদিয়া জেলার নবদ্বীপে অবস্থিত একটি প্রাচীন শিবমন্দির। ১৮৩৫ খ্রিস্টাব্দে গুরুদাস দাস প্রতিষ্ঠিত এই আটচালা শিল্পরীতির মন্দির বাংলার মন্দির স্থাপত্যের একটি অন্যতম উদাহরণ। ২০১৯ খ্রিস্টাব্দে পশ্চিমবঙ্গ সরকার হেরিটেজ কমিশন কর্তৃক নবদ্বীপের এই মন্দির বাংলার *হেরিটেজ মন্দির* হিসেবে ঘোষিত হয়।

## ইতিহাস
১৭৫৭ শকাব্দ অর্থাৎ ১৮৩৫ খ্রিস্টাব্দে নবদ্বীপের কাংস ব্যবসায়ী গুরুদাস দাস ভাগীরথী তীরে ২৫ ফুট উচ্চতা বিশিষ্ট বাংলার মন্দির স্থাপত্যের চালা শিল্পরীতির ১২ টি আটচালা মন্দির প্রতিষ্ঠা করেন। বারোটি মন্দির নিয়ে গঠিত মন্দিরসমূহ *দ্বাদশ শিব মন্দির* হিসেবে পরিচিত। মন্দিরসমূহের দেওয়াল ফুল-লতাপাতার সুসজ্জিত কারুকার্যে সমন্বিত ছিল। মন্দিরগাত্রের একটি প্রতিষ্ঠালিপিতে লেখা ছিল-

তবে বর্তমানে এই শিলালিপি অবশিষ্ট নেই।

## তথ্যসূত্র

বিষয়শ্রেণী:নবদ্বীপ
বিষয়শ্রেণী:বাংলার মন্দির স্থাপত্য
বিষয়শ্রেণী:নদিয়া জেলার হিন্দু মন্দির
বিষয়শ্রেণী:শিব মন্দির
বিষয়শ্রেণী:১৯শ শতাব্দীর হিন্দু মন্দির
ইজ দিস দা লাইফ উই রিয়েলি ওয়ান্ট?

***ইজ দিস দা লাইফ উই রিয়েলি ওয়ান্ট?*** (ইংরেজি: Is This The Life We Really Want?)ব্রিটিশ রক সঙ্গীতশিল্পী রজার ওয়াটার্সের ৪র্থ একক স্টুডিও অ্যালবাম। এটি ২০১৭ সালের ২ জুন কলাম্বিয়া রেকর্ডস থেকে প্রকাশিত হয়। এটি প্রযোজনা করেছেন নাইজেল গডরিচ, যিনি ওয়াটার্সকে আরও সংক্ষিপ্ত, কম থিয়েটার অ্যালবাম তৈরি করার জন্য অনুরোধ করেছিলেন। *[[অ্যামিউজড টু ডেথ]]* (১৯৯২) এর পর এটি ওয়াটার্সের প্রথম একক অ্যালবাম, এবং এটি এছাড়াও অপেরা *[[Ça Ira (opera)|Ça Ira]]* এর পর তার প্রথম স্টুডিও কাজ।

অ্যালবামটি চার্টে যুক্তরাজ্যে ৩ নম্বরে এবং মার্কিন যুক্তরাষ্ট্রে ১১ নম্বরে অবস্থান নিয়েছিল। অ্যালমাবটিতে চারটি একক: "স্মেল দ্যা রোজেস" "দেজা ভু", "দ্য লাস্ট রেফিউজি" এবং "ওয়েট ফর হার" যুক্ত হয়েছে।

## ট্র্যাক তালিকায়ন

## চার্ট

### সাপ্তাহিক চার্ট

### বছর শেষের চার্ট

## প্রত্যায়ন

## তথ্যসূত্র

## বহিঃসংযোগ
*
*
*
*

বিষয়শ্রেণী:২০১৭-এর অ্যালবাম
বিষয়শ্রেণী:ধারণা অ্যালবাম
বিষয়শ্রেণী:ইংরেজ শিল্পী কর্তৃক রাজনৈতিক সঙ্গীত অ্যালবাম
বিষয়শ্রেণী:রজার ওয়াটার্সের অ্যালবাম
বিষয়শ্রেণী:নাইজেল গডরিচ প্রযোজিত অ্যালবাম
বিষয়শ্রেণী:কলাম্বিয়া রেকর্ডসের অ্যালবাম
ডেভিড তারব্রুগ

**ডেভিড জন তারব্রুগ** (; জন্ম: ৩১ জানুয়ারি, ১৯৭৭) নাটাল প্রদেশের লেডস্মিথ এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের মাঝামাঝি সময়কাল পর্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং, লায়ন্স ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ডেভিড তারব্রুগ**।

## প্রথম-শ্রেণীর ক্রিকেট
১৯৯৪-৯৫ মৌসুম থেকে ২০০৫ সাল পর্যন্ত ডেভিড তারব্রুগের প্রথম-শ্রেণীর খেলোয়াড়ী জীবন চলমান ছিল। বিদ্যালয়ে অধ্যয়নকালীন তিনি অতি উচ্চমানসম্পন্ন ফাস্ট বোলার হিসেবে চিত্রিত হয়েছিলেন। তবে, স্বাভাবিক সময়ের তুলনায় বেশ দেরীতে আন্তর্জাতিক ক্রিকেট অঙ্গনে তাকে রাখা হয়।

১৮ বছর বয়সী ডেভিড তারব্রুগকে ১৯৯৫ সালে দক্ষিণ আফ্রিকার অনূর্ধ্ব-১৯ দলের সদস্যরূপে ইংল্যান্ড সফর শেষে দেশে প্রত্যাবর্তনের পর পিঠের আঘাতের কবলে পড়তে হয় ও তার প্রতিভা বাঁধাগ্রস্ত হয়। এছাড়াও, ১৯৯৮-৯৯ মৌসুমে তার হাঁটুতে অস্ত্রোপচার করতে হয়েছিল।

## আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন ডেভিড তারব্রুগ। ২৬ নভেম্বর, ১৯৯৮ তারিখে জোহেন্সবার্গে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ২০০৪ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

ক্রমাগত আঘাতপ্রাপ্তির কবলে পড়া সত্ত্বেও ১৯৯৮-৯৯ মৌসুমে সফররত ওয়েস্ট ইন্ডিয়ানদের বিপক্ষে বেশ ভালোমানের বোলিং করেন। এরপর তাকে গোড়ালীতে অস্ত্রোপচার করতে হয়। ১৯৯৯-২০০০ মৌসুমে খেলার জগতে ফিরে আসেন তিনি। এ পর্যায়ে তাকে বেশ সুস্থ, শক্তসামর্থ্য ও পূর্বেকার তুলনায় দ্রুতগতিসম্পন্ন হিসেবে দেখা যায়। ফাস্ট-মিডিয়াম বোলার হিসেবে তিনি শন পোলকের বোলিংয়ের সাথে বেশ একাত্মতা পোষণ করতেন। লালচে চুলের অধিকারী ডেভিড তারব্রুগ বলকে স্ট্যাম্প বরাবর নিখুঁত নিশানায় বলকে উভয় দিক দিয়ে কিছুটা দেরীতে ফেলতেন। ব্রায়ান লারা’র নেতৃত্বাধীন ওয়েস্ট ইন্ডিজ দলের বিপক্ষে চার টেস্টে অংশ নেন। নয় উইকেট দখল করেন তিনি। তবে, ২০০০ সালের পূর্ব-পর্যন্ত তাকে একদিনের দলে রাখা হয়নি।

২০০০ সালে একদিনের আন্তর্জাতিকে অভিষেক ঘটে তার। সিঙ্গার কাপে দলে ফিরে আসেন ও পাকিস্তানের বিপক্ষে ৪/২০ বোলিং পরিসংখ্যান দাঁড় করান। ঐ খেলায় তার দল জয়লাভ করেছিল। তবে, আঘাতের কারণে আরও একবার থমকে দাঁড়াতে হয় তাকে। ফলে, টেস্ট দলে অন্তর্ভূক্তির প্রশ্নে আবার হিমশিম খেতে হয়। ২০০৩ সালে টুয়েন্টি২০ ক্রিকেটে নিজেকে যুক্ত করেন।

বারংবার আঘাতপ্রাপ্তির ফলে তাকে কখনোই দলের নিয়মিত সদস্য হিসেবে রাখা হয়নি। ২০০৫-০৬ মৌসুমে পিঠের আঘাতে আক্রান্ত হন। ফলশ্রুতিতে, পরের মৌসুমেই মাত্র ২৯ বছর বয়সে তাকে অবসর গ্রহণ করতে হয়।

## পরিসংখ্যান
;টেস্টে ৫-উইকেট

;ওডিআইয়ে ম্যান অব দ্য ম্যাচ

## তথ্যসূত্র

## আরও দেখুন
* টিপ স্নুক
* জারহারদাস লাইবেনবার্গ
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:লায়ন্সের ক্রিকেটার
স্বামীবাগ ইসকন মন্দির

বাংলাদেশের প্রাচীন মন্দির গুলোর মধ্যে এটি একটি । এটি **স্বামীবাগ আশ্রম** নামেও পরিচিত।

## অবস্থান
৭৯, স্বামীবাগ রোড, গেন্ডারিয়া ঢাকা-১১০০
## ইতিহাস
**শ্রীশ্রী রাধা গোবিন্দ মন্দির** ১৮৯৯ সালে মহান যোগী ত্রৈলঙ্গ স্বামীর সুযোগ্য শিষ্য শ্রীরুদ্র ত্রিদণ্ডী ত্রিপুরলিঙ্গ স্বামী মহারাজ কর্তৃক প্রতিষ্ঠিত হয় স্বামীবাগ আশ্রম। ১৯৮৪ সালে সেবায়েত পরস্পরা সূত্রে শ্রী যশোদা নন্দন আচার্য স্বামীবাগ আশ্রমের সেবায়েতরূপে দায়িত্ব প্রাপ্ত হন।  শ্রী যশোদা নন্দন আচার্য সেবায়েত থাকাকালীন স্বামীবাগ আশ্রমের রক্ষণাবেক্ষণ এবং উন্নতির কথা বিবেচনা করে ২০০০ সালে বাংলাদেশ ইসকনের নিকট এর ব্যবস্থাপনা ও সেবায়েতের পূর্ণ দায়িত্ব অর্পণ করেন।  ২০০০ সালের ১৯ ফেব্রুয়ারি থেকে ইসকনের সদস্যরা এই জায়গা দেখাশুনা করে আসছে। এর পর থেকেই বাংলাদেশ ইসকনের সাংগঠনিক কার্যক্রমকে এই আশ্রম থেকে পরিচালিত হয়ে আসছে।

নির্বাচনের পরে  ২০১৪ সালের ১ জুলাই  ১৫০ জন মুসলিম রথযাত্রার শেষ সপ্তাহের প্রস্তুতির সময় স্বামীবাগ ইসকন মন্দিরে  আক্রমণ করে।

## পূজা-পার্বণ

প্রতি বছর মহা ধুমধামে স্বামীবাগের ইসকন মন্দির থেকে জগন্নাথের রথযাত্রা শুরু হয়ে ঢাকেশ্বরী জাতীয় মন্দিরে গিয়ে শেষ হয়।
## আরও দেখুন
* আন্তর্জাতিক কৃষ্ণভাবনামৃত সংঘ

## তথ্যসূত্র

বিষয়শ্রেণী:বাংলাদেশের ইসকন মন্দির
বিষয়শ্রেণী:কৃষ্ণ মন্দির
বিষয়শ্রেণী:১৯শ শতাব্দীর হিন্দু মন্দির
বিষয়শ্রেণী:ঢাকা জেলার হিন্দু মন্দির
বিষয়শ্রেণী:আন্তর্জাতিক কৃষ্ণভাবনামৃত সংঘের মন্দির
ইনস্টিটিউট অব ফিজিক্স

**ইনস্টিটিউট অব ফিজিক্স** (আইওপি) একটি যুক্তরাজ্য ভিত্তিক বিদ্বৎসমাজ ও পেশাদার সংস্থা, যা পদার্থবিজ্ঞানের শিক্ষা, গবেষণা ও প্রয়োগকে এগিয়ে নিয়ে যেতে কাজ করে।

এটি ১৮৭৪ সালে প্রতিষ্ঠিত হয় এবং বিশ্বব্যাপী ২০,০০০ জনেরও বেশি সদস্য রয়েছে। আইওপি হল যুক্তরাজ্য ও আয়ারল্যান্ডের দৈহিক সোসাইটি এবং শিক্ষা, গবেষণা ও শিল্পে পদার্থবিজ্ঞানের পক্ষে সহায়তা করে। এগুলি ছাড়াও, আইওপি তার সদস্যদের কর্মজীবনের পরামর্শ ও পেশাদার বিকাশের সাথে সাথে পরিষেবা প্রদান করে এবং চার্টার্ড পদার্থবিজ্ঞানীদের (সিফিস) পাশাপাশি ইঞ্জিনিয়ারিং কাউন্সিলের মনোনীত সংস্থা হিসাবে চার্টার্ড ইঞ্জিনিয়ার (সিইং) এর পেশাদার যোগ্যতার মঞ্জুরি দেয়। আইওপি-র প্রকাশনা সংস্থা *আইওপি পাবলিশিং* ৮৫ টি একাডেমিক শিরোনাম প্রকাশ করেছে।

## তথ্যসূত্র


বিষয়শ্রেণী:পদার্থবিজ্ঞান সমিতি
বিষয়শ্রেণী:যুক্তরাজ্যের বিদ্বৎসমাজ
বিষয়শ্রেণী:যুক্তরাজ্য ভিত্তিক পেশাদার সমিতি
বিষয়শ্রেণী:পদার্থবিজ্ঞান সংস্থা
বিষয়শ্রেণী:যুক্তরাজ্যে বিজ্ঞান ও প্রযুক্তি
রবার্ট হ্যামিল্টন অস্টিন

**রবার্ট হ্যামিল্টন অস্টিন** (জন্ম ১৯৪৬) একজন আমেরিকান পদার্থবিদ এবং প্রিন্সটন বিশ্ববিদ্যালয়ের পদার্থবিজ্ঞান বিভাগের একজন অধ্যাপক। 

## জীবনক্রম
তিনি ১৯৪৬ সালে ইলিনয়ের সেন্ট চার্লসে জন্মগ্রহণ করেছিলেন। 

তিনি ১৯৬৮ সালে হোপ কলেজ থেকে বিএ ডিগ্রি পেয়েছিলেন। তিনি  উর্বানা-চ্যাম্পেইন এর ইলিনয় বিশ্ববিদ্যালয় থেকে পদার্থবিজ্ঞানে বিষয়ে এমএস এবং পিএইচডি সম্পন্ন করেছেন।  তাঁর বর্তমান কাজ জৈবিক সিস্টেমগুলোর বিবর্তন এবং এর পিছনে গবেষণার বিষয়টিকে তুলে ধরা। 

## কর্মজীবন
বর্তমানে তিনি প্রিন্সটন বিশ্ববিদ্যালয়ের পদার্থবিজ্ঞানের অধ্যাপক। 

তিনি আমেরিকান ফিজিকাল সোসাইটি (১৯৮৮)  এবং আমেরিকান অ্যাসোসিয়েশন ফর অ্যাডভান্সমেন্ট অফ সায়েন্সের ফেলো। তিনি ১৯৯৯ সালে ন্যাশনাল একাডেমি অফ সায়েন্সেসের সদস্য এবং ২০০৮ সালে আমেরিকান আর্টস অ্যান্ড সায়েন্সেসের সদস্য নির্বাচিত হন। 

২০০৫ সালে তিনি জুলিয়াস এডগার লিলিনফিল্ড পুরস্কার পেয়েছিলেন ।

## তথ্যসূত্র

## বহিঃসংযোগ

* 

বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:২১শ শতাব্দীর মার্কিন পদার্থবিজ্ঞানী
অস্কার ওয়ালেস গ্রিনবার্গ

**অস্কার ওয়ালেস গ্রিনবার্গ** (জন্ম ১৮ ফেব্রুয়ারি, ১৯৩২) একজন আমেরিকান পদার্থবিজ্ঞানী এবং ইউনিভার্সিটি অব মেরিল্যান্ড কলেজ অব কম্পিউটার, ম্যাথ, অ্যান্ড ন্যাচারাল সায়েন্সের অধ্যাপক।

## শিক্ষাগত পটভূমি
তিনি ১৯৫২ সালে রুটগার্স বিশ্ববিদ্যালয় থেকে স্নাতক ডিগ্রি লাভ করেন। তিনি ১৯৫৪ সালে স্নাতকোত্তর এবং ১৯৫৭ সালে প্রিন্সটন বিশ্ববিদ্যালয় থেকে স্নাতকোত্তর ডিগ্রি অর্জন করেছিলেন।

## পেশাদার ইতিহাস

* ১৯৫৬ ব্র্যান্ডিস বিশ্ববিদ্যালয়ের প্রশিক্ষক।
* ১৯৫৭ এয়ার ফোর্স কেমব্রিজ রিসার্চ সেন্টার, ১ম লেফটেন্যান্ট, ইউনাইটেড স্টেট এয়ারফোর্স।
* ১৯৫৯ এমআইটিতে এনএসএফ পোস্টডক্টোরাল ফেলো।
* ১৯৬১ সহকারী অধ্যাপক, মেরিল্যান্ড বিশ্ববিদ্যালয়।
* ১৯৬৪ সহযোগী অধ্যাপক, মেরিল্যান্ড বিশ্ববিদ্যালয়।
* ফল, ১৯৬৪, সদস্য, উন্নত অধ্যয়ন ইনস্টিটিউট।
* ১৯৬৪ রঙ চার্জের উপস্থিতি প্রস্তাব।
* ১৯৬৫-৬৬ রকফেলার বিশ্ববিদ্যালয়, সহযোগী অধ্যাপক।
* ১৯৬৭- অধ্যাপক, মেরিল্যান্ড বিশ্ববিদ্যালয়।
* ১৯৬৮ গুগেনহেম ফেলোশিপ 
* ১৯৬৮-৬৯ পরিদর্শন অধ্যাপক, ওয়েজম্যান ইনস্টিটিউট অব সায়েন্স এবং তেল-আবিব বিশ্ববিদ্যালয়।
* ২০১৩- রকফেলার বিশ্ববিদ্যালয় অতিরিক্ত অনুষদ সদস্য।

## তথ্যসূত্র

## বহিঃসংযোগ

* গ্রিনবার্গ, অস্কার - ইউএমডি পদার্থবিজ্ঞান

বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের শিক্ষক
বিষয়শ্রেণী:২১শ শতাব্দীর মার্কিন পদার্থবিজ্ঞানী

বিষয়শ্রেণী:মার্কিন পদার্থবিজ্ঞানী অসম্পূর্ণ
যশরাজ মুখাতে

**যশরাজ মুখাতে** একজন ভারতীয় প্রকৌশলী যিনি হয়ে ওঠেন সংগীত প্রযোজক, সুরকার এবং সোশ্যাল মিডিয়া ব্যক্তিত্ব। তিনি তার ভাইরাল প্যারোডিকাল ভিডিওর জন্য সর্বাধিক পরিচিত যেখানে তিনি ২০২০ সালের আগস্টে টেলিভিশন সোপ অপেরা সাথ নিভানা সাথিয়ায় প্রদর্শিত একটি দৃশ্যে র‌‍্যাপ করেছিলেন।

## ক্যারিয়ার
যশরাজ মুখাতে তার মায়ের নির্দেশে ইঞ্জিনিয়ারিংয়ের স্নাতক ডিগ্রি অর্জন করেন তবে তিনি তাঁর সংগীতের কারণে সংগীতের ক্যারিয়ারে যাওয়ার সিদ্ধান্ত নিয়েছিলেন। জনপ্রিয় ভারতীয় ভিডিওগুলোর উপর ভিত্তি করে প্যারোডিকাল গানের মাধ্যমে তিনি তাঁর সংগীত রচনাটিও সোশ্যাল মিডিয়ায় ব্যবহার করেছিলেন। ২০২০ সালের আগস্টে, তিনি টেলিভিশন সোপ অপেরা ‘*সাথ নিভানা সাথিয়া’* থেকে একটি দৃশ্যে র‌‍্যাপ যুক্ত একটি প্যারোডিকাল ভিডিও আপলোড করেছিলেন। ভিডিওটি ইউটিউবে ৫৫ মিলিয়নেরও বেশি বার এবং ইনস্টাগ্রামে ১১ মিলিয়ন বার দেখা হয়েছে, তার ভিডিও সম্পর্কে বেশ কয়েকটি ইন্টারনেট মিম তৈরি করা হয়েছে।

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:ভারতীয় ইউটিউবার
বিষয়শ্রেণী:সঙ্গীত ইউটিউবার
বিষয়শ্রেণী:মারাঠি ব্যক্তি
তমাল লতা আদিত্য

**তমাল লতা আদিত্য** বাংলাদেশের একজন ধান বিজ্ঞানী ও বাংলাদেশ ধান গবেষণা ইনস্টিটিউটের (ব্রি) সাবেক পরিচালক। ধান প্রজননবিদ ড. তমাল লতা আদিত্য অনেক গুলো ধানের জাত উদ্ভাবন ও উন্নয়নে অবদান রেখেছেন। তিনি ১৫ টি ভিন্ন জাতের ধান উদ্ভাবন করেছেন। তিনি ২০১৭ সালে বঙ্গবন্ধু জাতীয় কৃষি পুরস্কার লাভ করেন।

## জীবনী
ড. তমাল ১৯৬৭ সালে ময়মনসিংহ জেলার ফুলপুর উপজেলায় জন্ম গ্রহণ করেন। ১৯৯৪ সালে তিনি বৈজ্ঞানিক কর্মকর্তা পদে ব্রির উদ্ভিদ প্রজনন বিভাগে যোগদান করেছিলেন। ২০০২ সালে তিনি উদ্ভিদ প্রজনন ও বায়োটেকনোলজি বিষয়ে পিএইচডি অর্জন করেন। পরবর্তীকালে ২০১০ সালে মুখ্য বৈজ্ঞানিক কর্মকর্তা পদে পদন্নোতি লাভ করেন। ২০১৭ সালে পরিচালক গবেষণা (চলতি দায়িত্ব) পদে যোগদান করে মৃত্যুর আগ পর্যন্ত এ পদে কর্মরত ছিলেন। দেশ-বিদেশের বিভিন্ন জার্নালে তার ২৬টির বেশি গবেষণা প্রবন্ধ প্রকাশিত হয়েছে। ব্রি ধান ৪৯, ব্রি ধান ৫০, ব্রি ধান ৫৬, ব্রি ধান ৫৭, ব্রি ধান ৫৮, ব্রি ধান ৬৩, ব্রি ধান ৬৬, ব্রি ধান ৭১, ব্রি ধান ৮০ ও ব্রি ধান ৮১ সহ তিনি প্রায় ১৫ টি নতুন ধানের জাত উদ্ভাবন করেছেন।

## পুরস্কার ও সম্মাননা
বাংলাদেশের ধানের উন্নয়নে বৈজ্ঞানিক গবেষণা আর নেতৃত্বের অসামান্য অবদানের স্বীকৃতি হিসেবে তমাল লতা আন্তর্জাতিক ধান গবেষণা ইনস্টিটিউটের সেনাধিরা পুরস্কার লাভ করেছেন। ধান গবেষণায় কৃতিত্বপূর্ণ অবদানের জন্য ড. তমাল লতা আদিত্য PBGSB Young Scientist Award 2013-14, Professional Excellence Award 2014, Rotary Club, Dhaka, Best Scientist BRRI Award 2014, STRASA Award 2018 Ges International Senadhira Rice Research Award 2018 অর্জন করেন। তার নেতৃত্বে ব্রির উদ্ভিদ প্রজনন বিভাগ ২০১৭ সালে বঙ্গবন্ধু জাতীয় কৃষি পুরস্কার অর্জন করে।

## মৃত্যু
তিনি ২০২০ সালের ৩০শে সেপ্টেম্বর হৃদরোগে আক্রান্ত হয়ে মৃত্যুবরণ করেন। মৃত্যুর সময় তার বয়স হয়েছল ৫৩ বছর।

## তথ্যসূত্র

বিষয়শ্রেণী:বাংলাদেশের বিজ্ঞানী
বিষয়শ্রেণী:বাংলাদেশী কৃষিবিদ
বিষয়শ্রেণী:কৃষি সম্পর্কীয় পেশা
বিষয়শ্রেণী:১৯৬৭-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাঙালি বিজ্ঞানী
বিষয়শ্রেণী:ময়মনসিংহ জেলার ব্যক্তি
আমরুল ইউনিয়ন

**আমরুল ইউনিয়ন** বাংলাদেশের বগুড়া জেলার শাজাহানপুর উপজেলার একটি ইউনিয়ন।
## আয়তন
এই ইউনিয়নের মোট আয়তন
## জনসংখ্যা
এই ইউনিয়নের মোট জনসংখ্যা ২১,৭৭৫ জন।

## প্রশাসনিক কাঠামো
এই ইউনিয়ন ১৯ টি গ্রাম ও ৯টি মৌজা নিয়ে গঠিত।

## শিক্ষা ব্যবস্থা
এই ইউনিয়নের সাক্ষরতার হার ২৮.৫%

## হাট-বাজার
নগরহাট, ডেমাজানী বাজার, আমিন বাজারসহ আরো কয়েকটি ছোট ছোট বাজার রয়েছে আমরুল ইউনিয়নে।

## জনপ্রতিনিধি
ইউনিয়নের বর্তমান চেয়ারম্যান আছাদুজ্জামান অটল, ১ নং ওয়ার্ডের বারবার নির্বাচিত মেম্বার আব্দুর রশিদ টুকু।

## দর্শনীয় স্থান
বলিহার রাজার কাচারি ঘর

বেড়েরবাড়ী খালের ব্রিজ

সাঘাটিয়া বাথানতলা

## তথ্যসূত্র
চোপিনগর ইউনিয়ন

**চোপিনগর ইউনিয়ন** বাংলাদেশের বগুড়া জেলার শাজাহানপুর উপজেলার একটি ইউনিয়ন।
## অবস্থান

## যোগাযোগ

## আয়তন
এই ইউনিয়নের মোট আয়তন ১৬.৪ বর্গকিলোমিটার।
## ইতিহাস
## জনসংখ্যা
এই ইউনিয়নের মোট জনসংখ্যা ৩০,২৮৮জন।

## প্রশাসনিক কাঠামো
এই ইউনিয়ন ১৪টি গ্রাম ও ১৩টি মৌজা নিয়ে গঠিত। গ্রামগুলোর মধ্যে রয়েছে: বিহিগ্রাম, কামার পাড়া, চোপিনগর, ব্রিকুষ্টিয়া।

## শিক্ষা ব্যবস্থা
এই ইউনিয়নের সাক্ষরতার হার ৩০.২%

# কামারপাড়া হাট
# শাহনগর হাট
# বড়পাথার দরিকুল্যা সংযুক্ত দৈনিক বাজার
# ভোলার বাড়ি স্ট্যান্ড বাজার
# খোর্দ্দ কুষ্টিয়া চারমাথা বাজার
# কচুয়াদহ স্ট্যান্ড খাজা বাজার
#

## জনপ্রতিনিধি
ইউনিয়নের বর্তমান চেয়ারম্যান মাহফুজার রহমান বাবলু

## ধর্মীয় উপাসনালয়
এখানে ২০টি মসজিদ, ১৫টি ঈদগাহ ও ১টি মন্দির রয়েছে।

## দর্শনীয় স্থান
# বিলকেশ পাথার বাঁধ
# দক্ষিণ বগুড়া আহলে হাদিস কেন্দ্রীয় ঈদগাহ মাঠ
# কচুয়াদহ রঙিলা ঘাট
# বড়পাথার বালিয়াদিঘী ঈদগাঁ মাঠ

## খাল ও নদী
# করতোয়া নদী
# মরা বাঙ্গালী নদী খাল 
# নাদান খালী খাল
## তথ্যসূত্র
খরনা ইউনিয়ন, শাজাহানপুর

**খরনা ইউনিয়ন** বাংলাদেশের বগুড়া জেলার শাজাহানপুর উপজেলার একটি ইউনিয়ন।
## অবস্থান
শাজাহানপুর উপজেলার দক্ষিণ - পশ্চিমে বগুড়া - নাটোর মহাসড়কের টেংগামাগুড় বন্দরের পূর্ব পাশে খরনা ইউনিয়ন পরিষদ  ভবনটি অবস্থিত।

## যোগাযোগ

## আয়তন
এই ইউনিয়নের মোট আয়তন ৩৬.৫৭ বর্গকিলোমিটার। 
## ইতিহাস
খরনা ইউনিয়নে বাবুর পুকুর অবস্থিত। বাবুর পুকুরে ১৯৭১ সালে ১৪  জন মুক্তিযুদ্ধাকে হত্যা করা হয়, যার মধ্যে ০১ জন মহিলা ও ১৩  জন পুরুষ মুক্তিযুদ্ধা ছিল। তাদেরকে সেখানেই সারিবদ্ধভাবে কবর দেওয়া হয়।
## জনসংখ্যা
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৩,২১২ জন।

## প্রশাসনিক কাঠামো
এই ইউনিয়ন ৯টি গ্রাম ও ৯টি মৌজা নিয়ে গঠিত।

## শিক্ষা ব্যবস্থা
এখানে সাক্ষরতার হার ২৪.২%।

## হাট-বাজার
# টেংগামাগুর হাট
# খরনা বাজার
# বীরগ্রাম বাজার
# দাড়িগাছা বাজার
# উমরদীঘি বাজার

## জনপ্রতিনিধি
ইউনিয়নের বর্তমান চেয়ারম্যান সাজেদুর রহমান সাহীন।
; পূর্বতন চেয়ারম্যানবৃন্দ
# কফিল উদ্দিন
# মাজেদুল ইসলাম সরকার 
# তৈয়ব আলী
# আলী হায়দার তোতা
# শাহ আলম

## ধর্মীয় উপাসনালয়
এই ইউনিয়নে ৭৪টি মসজিদ, ৭টি মন্দির ও ৮টি ঈদগাহ রয়েছে।

## দর্শনীয় স্থান
# বাবুর পুকুর - যেখানে ১৯৭১ সালে ১৪ জন মুক্তিযোদ্ধাকে হত্যা করে কবর দেওয়া হয়।

## উল্লেখযোগ্য ব্যক্তিত্ব

## তথ্যসূত্র
কারাবাখ

**কারাবাখ** ( *Gharabagh*; ) বর্তমান পূর্ব আর্মেনিয়া এবং দক্ষিণ-পশ্চিম আজারবাইজানের একটি ভৌগোলিক অঞ্চল, যা লেসার ককেশাসের উচ্চভূমি থেকে কুরা ও আরাস নদীর মধ্যবর্তী নিম্নভূমি পর্যন্ত বিস্তৃত।

এটি প্রচলিতভাবে তিনটি অঞ্চলে বিভক্ত: হাইল্যান্ড কারাবাখ (ঐতিহাসিক আর্টসাখ, যা মূলত বর্তমান নাগর্নো-কারাবাখ গঠন করেছে), লোল্যান্ড কারাবাখ (কুরা ও আরাস নদীর মধ্যবর্তী ধাপ), এবং জাঞ্জেজুর পর্বতমালার পূর্ব ঢাল (মোটামুটি ভাবে সুনিক এবং কাশাতাঘ)।

## তথ্যসূত্র

বিষয়শ্রেণী:বিভাজিত অঞ্চল
বিষয়শ্রেণী:আর্মেনিয়া – আজারবাইজান সম্পর্ক
বিষয়শ্রেণী:ঐতিহাসিক অঞ্চল
বিষয়শ্রেণী:আজারবাইজানের ভূগোল
বিষয়শ্রেণী:আর্মেনিয়ার ভূগোল
তানযীমুল মাদারিসিদ দ্বীনিয়া বাংলাদেশ

**তানযীমুল মাদারিসিদ দ্বীনিয়া বাংলাদেশ** () হল বাংলাদেশে অবস্থিত সরকার স্বীকৃত উত্তরবঙ্গ ভিত্তিক একটি কওমি মাদ্রাসা শিক্ষা বোর্ড, যা বগুড়া জামিল মাদ্রাসার অধীনে পরিচালিত হয়। ১৯৯৫ সালের ৩ এপ্রিল মুফতি আবদুর রহমানের উদ্যোগে এটি প্রতিষ্ঠিত হয়। এই বোর্ডের অধীনে প্রায় ১৫৬৩টি মাদ্রাসা রয়েছে।

## ইতিহাস
১৯৯৫ সালের ৩ এপ্রিল মুফতি আবদুর রহমানের উদ্যোগে আল জামেয়াতুল ইসলামিয়া কাছেমুল উলুম বগুড়ায় উত্তরবঙ্গের ১৬টি জেলা হতে আগত ৪ শতাধিক মাদ্রাসার দায়িত্বশীলদের উপস্থিতিতে একটি ওলামা সম্মেলন অনুষ্ঠিত হয়। উক্ত সম্মেলনে সর্বসম্মতিক্রমে “তানযীমুল মাদারিসিদ দ্বীনিয়া বাংলাদেশ” নামে একটি বোর্ড গঠনের সিদ্ধান্ত হয়। উক্ত সম্মেলনের ঘোষণা মোতাবেক এই বোর্ড হবে সমগ্র বাংলাদেশে বিশেষ ভাবে উত্তরবঙ্গে অবস্থিত কওমি মাদ্রাসা সমূহের শিক্ষা-দীক্ষা ও ইসলামি সভ্যতা - সংস্কৃতির নিয়ন্ত্রণ, উন্নয়ন ও সম্প্রসারণ সংক্রান্ত জাতীয় প্রতিষ্ঠান।

২০০৮ সালের ৮ এপ্রিল মজলিসে শুরার বৈঠকে বোর্ডের কার্যাদি সুচারুরূপে ও সুশৃংখলভাবে পরিচালিত হওয়ার জন্য একটি গঠনতন্ত্র অনুমোদিত হয় এবং তা মুদ্রিত হয়।

কওমি মাদ্রাসার সাথে জঙ্গিবাদের সংশ্লিষ্টতা নিয়ে সারাদেশে আলোচনা শুরু হলে ২০১৬ সালের ৯ ফেব্রুয়ারি তানযীম বোর্ড বগুড়ায় একটি সম্মেলনের আয়োজন করে। এই সম্মেলনে দেড় হাজারের অধিক প্রতিষ্ঠানের দায়িত্বশীল যোগদান করে। উক্ত সম্মেলনের ঘোষিত হয়, “সন্ত্রাস ও জঙ্গিবাদের সঙ্গে কওমি মাদ্রাসার আলেম-উলামাদের কোনো সম্পর্ক অতীতে ছিল না, এখনও নেই। থাকার প্রশ্নই আসে না। কেননা ইসলাম সব ধরনের সন্ত্রাসের বিরুদ্ধে।”

## উল্লেখযোগ্য প্রতিষ্ঠান
বোর্ডের অধীনে এক সহস্রাধিক মাদ্রাসা রয়েছে। তার মধ্যে উল্লেখযোগ্য হলো:
*আল জামিয়া আল ইসলামিয়া কাসেমুল উলুম বগুড়া
*জামেয়া আরাবিয়া শামছুল উলুম কারবালা মাদ্রাসা
*আল জামিয়া আল ইসলামিয়া আল্লামা মুহাম্মদ মিয়া কাসেমী মাদ্রাসা
*জামিয়া আরাবিয়া নিউ টাউন, দিনাজপুর
*আল জামিয়া আল ইসলামিয়া মাদীনাতুল উলুম থানাঘাট শাহজাদপুর,সিরাজগঞ্জ 
*জামিয়া হুসাইনিয়া খুকনী, সিরাজগঞ্জ
*শাহ কামালিয়া মদিনাতুল উলুম কওমি মাদ্রাসা
*মদিনাতুল উলুম চকসূত্রাপুর মাদ্রাসা
*মাদ্রাসাতুল উলুমিল ইসলামিয়া রৌহা, সিরাজগঞ্জ
*দারুল উলুম মোহাম্মদপুর মাদ্রাসা রেলবাজার, পাবনা
*আল জামিয়াতুল আহলিয়াতুল আমিনিয়া তামাই সিরাজগঞ্জ

## আরও দেখুন
* দেওবন্দি সংগঠনের তালিকা
*আঞ্জুমানে ইত্তেহাদুল মাদারিস বাংলাদেশ
*বেফাকুল মাদারিসিল আরাবিয়া বাংলাদেশ
*কওমি মাদ্রাসার শিক্ষাবোর্ডের তালিকা
*দেওবন্দি বিশ্ববিদ্যালয়ের তালিকা

## তথ্যসূত্র

## বহিঃসংযোগ

* ওয়েবসাইট  –– আল হাইআতুল উলয়ার অফিসিয়াল ওয়েবসাইট

বিষয়শ্রেণী:১৯৯৫-এ বাংলাদেশে প্রতিষ্ঠিত
বিষয়শ্রেণী:কওমি মাদ্রাসার শিক্ষা বোর্ড
বিষয়শ্রেণী:দেওবন্দি সংগঠন
বিষয়শ্রেণী:তানযীমুল মাদারিসিদ দ্বীনিয়া বাংলাদেশ
টাকোমা বন্দর

**টাকোমা বন্দর** ওয়াশিংটনের টাকোমাতে অবস্থিত একটি স্বাধীন সমুদ্রবন্দর। বন্দরটি পিয়ের্স কাউন্টির নাগরিকদের একটি ভোটের মাধ্যে ১৯১৮ সালের ৫ নভেম্বর নির্মিত হয়। এডমোর ১৯২১ সালে বন্দরে নোঙর করা প্রথম জাহাজ ছিল। 
বন্দরের সামুদ্রিক পণ্য পরিবহনের হিসাবে বন্দরটি মার্কিন যুক্তরাষ্ট্রে সবচেয়ে বড় বন্দরগুলির মধ্যে অন্যতম। এটি ২০১৫ সালে সিয়াটল বন্দরের সাথে একীভূত হয়ে উত্তর-পশ্চিম সমুদ্র বন্দরের জোট গঠন করে।

## ইতিহাস
বন্দরের কার্যক্রম ২৪০ একর (০.৯৭ কিমি২) জমিতে শুরু হয়েছিল এবং এখন বন্দরে ২,৪০০ একর (৯৭২ হেক্টর) জমি বেশি রয়েছে, যা টার্মিনাল ক্রিয়াকলাপ, গুদামজাতকরণ, বিতরণ এবং উৎপাদনের জন্য ব্যবহৃত হয়।
### ঊনবিংশ শতাব্দী
টাকোমা বন্দর স্থাপনের আগে টাকোমার জাহাজ চলাচলের বেশিরভাগ কাজ রুস্টন ওয়ে এবং থিও ফসস জলপথের মোহনাতে সংঘটিত হত, যা কমেন্সমেন্ট উপসাগর ও বৃহত্তর প্যাগেট সাউন্ডের সাথে যুক্ত। জাহাজ চলাচলের কেন্দ্র হিসাবে টাকোমার ভূমিকা ১৮৫৩ সাল প্রকাশিত হয়, যখন প্রথম কাঠের কাঠ সান ফ্রান্সিসকোতে প্রেরণ করা হয়। ১৮৭৩ সালে উত্তর প্রশান্ত মহাসাগরীয় রেলপথ শুরু করার পরে পশ্চিমব্যাপী টার্মিনাস বা প্রন্তিক কমেন্সমেন্ট উপসাগরে প্রতিষ্ঠার সিদ্ধান্তের মাধ্যমে একটি গুরুত্বপূর্ণ ব্যবসায়ের কেন্দ্র হিসাবে টাকোমার স্থিতি ব্যাপকভাবে জোরদার হয়। সিয়াটলের মতো কাছের শহরগুলিড় পরিবর্তে টাকোমাকে বিভিন্ন কারণে বেছে নেওয়া হয়: কমেন্সমেন্ট উপসাগর এক সময়ে ৫০ টিরও বেশি জাহাজ নোঙর করতে পারে, বন্দরটি যে কোনও গভীরতার জাহাজের জন্য যথেষ্ট গভীর ছিল এবং বন্দরের সম্প্রসারণের সুবিধার্থে কয়েক মাইল জোয়ারের জলে পুষ্ট সমুদ্র তীর ছিল।

## তথ্যসূত্র

## বহিঃসংযোগ

বিষয়শ্রেণী:ওয়াশিংটনের (অঙ্গরাজ্য) বন্দর ও পোতাশ্রয়
বিষয়শ্রেণী:কন্টেইনার টার্মিনাল
হাসান আব্দুল্লায়েভ

thumb|
হাসান আব্দুল্লায়েভ(২০ আগস্ট ১৯১৮-১ সেপ্টেম্বর ১৯৯৩) একজন পথিকৃৎ সোভিয়েত-আজারবাইজানি  পদার্থবিজ্ঞানী ও সরকারি কর্মকর্তা ছিলেন। তিনি পদার্থবিজ্ঞান ও গণিতে ডক্টর অব সায়েন্সেস ডিগ্রি অর্জন করেন। এছাড়াও তিনি এ সকল বিষয়ে অধ্যাপনা করেছেন। তিনি আজারবাইজানি সোভিয়েত প্রজাতন্ত্রের জাতীয় বিজ্ঞান একাডেমির গণিত ও পদার্থবিজ্ঞান ইনস্টিটিউটের পরিচালক ছিলেন।  আব্দুল্লায়েভ জাতীয় বিজ্ঞান একাডেমির পূর্ণকালীন একাডেমিশিয়ান ছিলেন। এছাড়াও তিনি সোভিয়েত বিজ্ঞান একাডেমি ও রুশ বিজ্ঞান একাডেমির সদস্য এবং ১৯৭০-১৯৮৩ সালে আজারবাইজান সোভিয়েত প্রজাতন্ত্রের বিজ্ঞান একাডেমির সভাপতি ছিলেন।  তিনি আজারবাইজান প্রজাতন্ত্রের আইনসভার নির্বাচিত সদস্য ছিলেন। এর আগে তিনি সোভিয়েত ইউনিয়নের আইন প্রণয়নকারী সংস্থা "সুপ্রিম সোভিয়েত" এর অষ্টম, নবম ও দশম সম্মেলনে সদস্য নির্বাচিত হন। আব্দুল্লায়েভ সোভিয়েত ইউনিয়নে অর্ধপরিবাহী পদার্থবিজ্ঞানের প্রসারে বিশেষ ভূমিকা পালন করেন। তিনি  বৈদ্যুতিন বিদ্যা, জ্যোতিঃপদার্থবিজ্ঞান, বিমানবিদ্যা, চিকিৎসা, জীবপদার্থবিজ্ঞান ও প্রতিরক্ষায় বিশেষ ভূমিকা পালন করেন। আব্দুল্লায়েভের ৫৮৫-টি সোভিয়েত ও বিদেশি পেটেন্টের স্বত্বাধিকারী ছিলেন।  এর মধ্যে ১৭১টি গোপনীয় ও ৮৫টি অতি গোপনীয়। তিনি বিজ্ঞানবিষয়ক ২৮টি গ্রন্থ রচনা করেন। তিনি ইংরেজি, রুশ ও আজারবাইজানি ভাষায় ৮০০টি জার্নাল ও বিশ্বকোষীয় প্রবন্ধ রচনা করেছেন।

## জীবনী

আব্দুল্লায়েভ তৎকালীন আজারবাইজান গণতান্ত্রিক প্রজাতন্ত্রের নাখচিভানের ইয়াজি গ্রামে জন্মগ্রহণ করেন। তিনি বাকু শহরে ১৯৯৩ সালের ১ সেপ্টেম্বর মৃত্যুবরণ করেন। বাকু শহরের সুপরিচিত কবরস্থান "সম্মানের সরণি" বা "অ্যালি অব হনর"-এ  তাঁকে সমাহিত করা হয়েছেন।

আজারবাইজান বিজ্ঞান একাডেমির পদার্থবিজ্ঞান ইনস্টিটিউট তাঁর নামে নামকরণ করা হয়েছে। এছাড়াও বাকু শহরের কেন্দ্রস্থলে একটি সড়কের নাম তাঁর নামানুসারে রাখা হয়েছে। এছাড়াও তাঁর নামে নাখচিভানে একটি প্রাথমিক বিদ্যালয় রয়েছে। ২০০৩ সাল হতে প্রাক-স্নাতক,স্নাতক ও স্নাতকোত্তর শিক্ষার্থীদের তাঁর নামে শিক্ষাবৃত্তি প্রদান করা হচ্ছে। তাঁর বৈজ্ঞানিক ঐতিহ্যের প্রতি সম্মান রেখে  ২০১৩, ২০০৭ ও ২০০৩ খ্রিস্টাব্দে বিশেষ সম্মেলন আয়োজন করা হয়।

১৯৪৮ সালে তিনি আজারবাইজান বিজ্ঞান একাডেমির পদার্থবিজ্ঞান ও গণিত ইনস্টিটিউটের উপপরিচালক নিযুক্ত হন ও ১৯৫০ সাল পর্যন্ত দায়িত্ব পালন করেন। ১৯৫০ সালে তিনি ইনস্টিটিউটের অস্থায়ী পরিচালক পদে নিযুক্ত হন। ১৯৫৫ সালে তিনি একাডেমির সদস্যপদে নির্বাচিত হন।  ১৯৫৭ সালে আব্দুল্লায়েভ গণিত ও পদার্থবিজ্ঞান ইনস্টিটিউটের স্থায়ী পরিচালক পদে পদোন্নতি লাভ করেন। ১৯৯৩ সাল পর্যন্ত তিনি এ পদে দায়িত্ব পালন করেন। তাঁর আমলে ইনস্টিটিউট ১২টি সোভিয়েত পুরস্কার লাভ করে। ১৯৬৭ সালে তাঁকে একাডেমির পূর্ণকালীন একাডেমিশিয়ান পদে নির্বাচিত করা হয়।

১৯৬৮ সালে আব্দুল্লায়েভ সোভিয়েত বিজ্ঞান একাডেমির পদার্থ ও জ্যোতির্বিজ্ঞান বিভাগের সদস্য নির্বাচিত হন। পরবর্তীতে তিনি অর্ধপরিবাহীর পদার্থবিজ্ঞান ও রসায়ন কাউন্সিলের সদস্যপদে নিযুক্ত হন।

১৯৬৮-১৯৭০ সাল পর্যন্ত তিনি আজারবাইজান একাডেমির পদার্থ ও রসায়ন বিভাগের একাডেমিক সচিব পদে নিযুক্ত হন। তিনি ১৯৭০ সালে আজারবাইজান বিজ্ঞান একাডেমির সভাপতি নির্বাচিত হন। ১৯৭০-১৯৮৪ সালে তিনি আজারবাইজান ও সোভিয়েত ইউনিয়নের আইনসভার সদস্যপদে দায়িত্ব পালন করেন।

তিনি মাতৃভাষা আজারবাইজানি ছাড়াও রুশ, জার্মান ও ইংরেজি ভাষায় স্বচ্ছন্দে কথা বলতে পারতেন। তিনি বিবাহিত ছিলেন; তাঁর তিনজন শিশু ও ছয়জন নাতি ছিল।

## তথ্যসূত্র

বিষয়শ্রেণী:সোভিয়েত পদার্থবিজ্ঞানী
বিষয়শ্রেণী:১৯১৮ সালে জন্ম
বিষয়শ্রেণী:১৯৯৩ সালে মৃত্যু
বিষয়শ্রেণী:১৯১৮-এ জন্ম
বিষয়শ্রেণী:১৯৯৩-এ মৃত্যু
কালাহাণ্ডি রাজ্য

**কালাহাণ্ডি রাজ্য**, ছিলো ভারতে ব্রিটিশ শাসন চলাকালীন একটি স্বাধীন দেশীয় রাজ্য৷ এটি **করোন্দ রাজ্য** নামেও পরিচিত ছিলো৷  ১৮৭৪ খ্রিস্টাব্দে ব্রিটিশদের দ্বারা কালাহাণ্ডি একটি পূর্ণ রাজ্যের মর্যাদা পায় এবং ভবানীপাটনাতে রাজ্যের রাজধানী স্থাপন করা হয়৷ রাজ্যটির শেষ রাজা ১৯৪৮ খ্রিস্টাব্দের ১লা জানুয়ারী তারিখে ভারতে অন্তর্ভুক্তির জন্য সম্মতিপত্রে স্বাক্ষর করেন৷

## ইতিহাস
উড়িষ্যায় অবস্থিত ২৬ টি করদ রাজ্যের মধ্যে সর্ববৃহৎ ছিলো এই কালাহাণ্ডি রাজ্য৷ সাধারণের মুখে প্রচলিত জনশ্রুতি অনুযায়ী ১০০৫ খ্রিস্টাব্দে নাগা রাজবংশজ রাজা রঘুনাথ সাই এই রাজ্যের পত্তন ঘটান ও প্রথম রাজা হিসাবে কার্যনির্বাহ শুরু করেন৷ সম্ভবত এই কারণেই রাজ্যটির কুলচিহ্ন ছিলো দুটি মুখোমুখি অবস্থানরত গোখরা সাপ৷

১৯৪৭ খ্রিস্টাব্দের আগস্ট মাসে কালাহাণ্ডি পূর্ব রাজ্যসঙ্ঘ-এর সদস্যপদ গ্রহণ করে৷ এটি ছিলো ওড়িশা এবং ছত্তিশগড়ে অবস্থিত অধিকাংশ দেশীয় রাজ্যগুলির একটি সঙ্ঘ, যার সদর ছিলো বর্তমান ছত্তিশগড়ের বলরামপুর জেলার রাজপুরে৷ ভারতে অন্তর্ভুক্তির সাথে সাথে ১৯৪৮ খ্রিস্টাব্দে পূর্ব রাজ্যসঙ্ঘ বিলুপ্ত হয়৷ 
পূর্বতন এই দেশীয় রাজ্যটি বর্তমান ওড়িশার কালাহান্ডি জেলার অংশ৷

### শাসকবর্গ
ব্রিটিশদের দ্বারা এই রাজ্যের শাসকবর্গের বংশগত নয়টি সালামী দেওয়ার অধিকার থাকায় এটি নয় বন্দুকসালামী রাজ্যগুলির একটি ছিলো৷ 

#### রাজা
*১০০৫ - ১০৪০                রঘুনাথ সাই
*..........     (অন্যান্য ২০ জন রাজা)
*১৬৯৩ - ১৭২১                তৃতীয় যুগসাই দেও
*১৭২১ - ১৭৪৭                খড়্গরাই দেও
*১৭৪৭ - ১৭৭১                তৃতীয় রাইসিংহ দেও
*১৭৭১ - ১৭৯৬                পুরুষোত্তম দেও
*১৭৯৬ - ১৮৩১                চতুর্থ যুগসাই দেও
*১৮৩১ - ১৮৫৩                ফতে নারায়ণ দেও
*১৮৫৩ -  ৭ এপ্রিল ১৮৮১       উদিতপ্রতাপ দেও(জ. ১৮৩৯? - মৃ. ১৮৮১)
*৭ এপ্রিল ১৮৮১ – ২০ অক্টোবর ১৮৯৭  রঘুকেশরী দেও(জ. ১৮৭১ - মৃ. ১৮৯৭)
*২০ অক্টোবর ১৮৯৭ - ১৯২৬        ব্রজমোহন দেও                     (জ. ১৮৯৬ - মৃ. ১৯৩৯)

#### মহারাজা
*১৯২৬ - ১৯ সেপ্টেম্বর ১৯৩৯         ব্রজমোহন দেও (উপাধি প্রাপ্তি)                   
*১৯৩৯ - ১৯৪৮                 প্রতাপকেশরী দেও                  
*১৯৪৮ - ১৯৭৪               উদিতপ্রতাব দেও 
*১৯৭৪ - ?                   অনন্তপ্রতাপ দেও

## তথ্যসূত্র

বিষয়শ্রেণী:ওড়িশার ইতিহাস
বিষয়শ্রেণী:ওড়িশার দেশীয় রাজ্য
বিষয়শ্রেণী:১১শ শতাব্দীতে ভারতে প্রতিষ্ঠিত
বিষয়শ্রেণী:কালাহাণ্ডি জেলা
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১০০৫-এ এশিয়ায় প্রতিষ্ঠিত
গান্ধী ভবন, চণ্ডীগড়

**গান্ধী ভবন** ভারতের চণ্ডীগড় শহরের একটি গুরুত্বপূর্ণ বৈশিষ্ট্য, যেখানে মোহনদাস করমচাঁদ গান্ধীর বাণী ও কর্ম নিয়ে গবেষণা করা হয়। ভবনটির নকশা তৈরি করেন সুইস স্থপতি পিয়েরে জেনেরেট।

## নকশা
এটি আসলে একটি পুকুরের মাঝখানে অবস্থিত মিলনায়তন। স্থপতি নির্মিত একটি ম্যুরাল ভবনের প্রবেশপথে দর্শনার্থীদের অভ্যর্থনা জানায়। এর প্রবেশদ্বারে "সত্যই ঈশ্বর" কথাটি লেখা হয়েছে। বর্তমানে ভবনটিতে গান্ধী সম্পর্কিত প্রচুর বইয়ের সংগ্রহ রয়েছে।

## তথ্যসূত্র

বিষয়শ্রেণী:চণ্ডীগড়ের ভবন ও স্থাপনা
বিষয়শ্রেণী:মহাত্মা গান্ধী
বিষয়শ্রেণী:মহাত্মা গান্ধীর স্মারক
বিষয়শ্রেণী:গান্ধীবাদ
বিষয়শ্রেণী:চণ্ডীগড়ের দর্শনীয় স্থান
বিষয়শ্রেণী:ভারতের জীবনীমূলক জাদুঘর
দীপেশ চক্রবর্তী

**দীপেশ চক্রবর্তী** (জন্ম: ১৯৪৮, কলকাতা) একজন ভারতীয় বাঙালি ইতিহাসবিদ। মূলত উত্তর উপনিবেশবাদ এবং সাবল্টার্ন থিয়োরি নিয়ে তাঁর কাজের জন্য তিনি বিশ্বের কাছে পরিচিতি লাভ করেছেন। বর্তমানে দীপেশ মার্কিন যুক্তরাষ্ট্রের শিকাগো বিশ্ববিদ্যালয়ে ইতিহাসের অধ্যাপনা করেন। ইতিহাস গবেষণায় তাঁর অবদানের জন্য ২০১৪ সালে তাঁকে টয়েনবি পুরস্কার (বিখ্যাত ইতিহাসবিদ আর্নল্ড জে. টয়েনবির নামে, যা সামাজিক বিজ্ঞানে মানবসভ্যতার প্রতি বিশেষ অবদানের জন্য দেওয়া হয়ে থাকে) প্রদান করা হয়।
## ব্যক্তিগত জীবন
দীপেশ চক্রবর্তীর জন্ম ১৯৪৮ সালের ১৫ ডিসেম্বর। তার জন্ম ও বেড়ে ওঠা কলকাতায়। তার আদি পৈতৃক নিবাস বিক্রমপুরে। তার বাবা-মা দুজনই পূর্ববঙ্গের বিক্রমপুরের বজ্রযোগিনী এলাকার।

## শিক্ষা ও কর্মজীবন
দীপেশ চক্রবর্তী প্রথমে তৎকালীন কলকাতা বিশ্ববিদ্যালয়ের অন্তর্গত প্রেসিডেন্সি কলেজ (বর্তমানে প্রেসিডেন্সি বিশ্ববিদ্যালয়) থেকে পদার্থবিদ্যায় স্নাতক হন। এরপর তিনি ম্যানেজমেন্টে স্নাতকোত্তর করেন ইন্ডিয়ান ইন্সটিটিউট অফ ম্যানেজমেন্ট থেকে। এরপরে তিনি এসিটি ক্যানবেরার অস্ট্রেলিয়া ন্যাশানাল ইউনিভার্সিটিতে যোগদান করেন, যেখান থেকে তাকে ইতিহাসে ডক্টর অফ ফিলোজফি (পিএইচডি) ডিগ্রী প্রদান করা হয়।

বর্তমানে দীপেশ চক্রবর্তী শিকাগো বিশ্ববিদ্যালয়ে ইতিহাস, দক্ষিণ এশীয় ভাষা ও সভ্যতার লরেন্স এ. কিম্পটন সম্মানিত সার্ভিস অধ্যাপক।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আদিনিবাস পূর্ববঙ্গে
বিষয়শ্রেণী:বাঙালি ইতিহাসবিদ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিক্রমপুরের ব্যক্তি
বিষয়শ্রেণী:কলকাতার পণ্ডিত
বিষয়শ্রেণী:বাঙালি লেখক
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:অস্ট্রেলীয় জাতীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় লেখক
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় ইতিহাসবিদ
বিষয়শ্রেণী:দক্ষিণ এশিয়ার ইতিহাসবিদ
বিষয়শ্রেণী:ভারতীয় শিক্ষায়তনিক
বিষয়শ্রেণী:ভারতীয় পণ্ডিত
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় পণ্ডিত
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:কলকাতার ব্যক্তি
বিষয়শ্রেণী:পশ্চিমবঙ্গের শিক্ষায়তনিক
বিষয়শ্রেণী:ভারতীয় প্রভাষক
বিষয়শ্রেণী:কলকাতার শিক্ষায়তনিক
বিষয়শ্রেণী:ইন্ডিয়ান ইনস্টিটিউট অফ ম্যানেজমেন্ট ক্যালকাটার প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় পণ্ডিত
বিষয়শ্রেণী:২০শ শতাব্দীর ভারতীয় পুরুষ লেখক
বিষয়শ্রেণী:২১শ শতাব্দীর ভারতীয় ইতিহাসবিদ
বিষয়শ্রেণী:২১শ শতাব্দীর ভারতীয় পুরুষ লেখক
টাকোমা, ওয়াশিংটন

**টাকোমা** হল একটি মাঝারি আকারের বন্দর শহর এবং মার্কিন যুক্তরাষ্ট্রের ওয়াশিংটন অঙ্গরাজ্যের পিয়ার্স কাউন্টির কাউন্টি আসন। শহরটি ওয়াশিংটনের প্যাগেট সাউন্ডে সিয়াটলের ৩২ মাইল (৫১ কিমি) দক্ষিণ-পশ্চিমে (এটি বৃহত্তম স্যাটেলাইট শহর), রাজ্যের রাজধানী অলিম্পিয়ার ৩১ মাইল (৫০ কিলোমিটার) উত্তর-পূর্বে  এবং মাউন্ট রেইনিয়ার জাতীয় উদ্যানের ৫৮ মাইল (৯৩ কিমি) উত্তর-পশ্চিমে অবস্থিত। ২০১০ এর আদমশুমারি অনুসারে জনসংখ্যা ১,৯১,৭০৪ জন। টাকোমা হল প্যাগেট সাউন্ড অঞ্চলে দ্বিতীয় বৃহত্তম এবং রাজ্যের তৃতীয় বৃহত্তম শহর। টাকোমা দক্ষিণ সাউন্ড অঞ্চলের ব্যবসায়িক ক্রিয়াকলাপের কেন্দ্র হিসাবেও কাজ করে, যার জনসংখ্যা প্রায় ১ মিলিয়ন।

টাকোমা নিকটবর্তী মাউন্ট রেইনিয়ারের পরে এটির নাম গ্রহণ করেছিল, মূলত তাখোমা বা তাহোমা নামে পরিচিত। স্থানীয়ভাবে এটি "ডেসটিনির শহর" (সিটি অব ডেসটিনি) নামে পরিচিত, কারণ উনিশ শতকের শেষদিকে এই অঞ্চলটি উত্তর প্রশান্ত মহাসাগরীয় রেলপথের পশ্চিম টার্মিনাস হিসাবে নির্বাচিত হয়। রেলপথের সিদ্ধান্তটি টাকোমের প্রতিবেশী গভীর জলের-বন্দর, কমেন্সমেন্ট উপসাগর দ্বারা প্রভাবিত হয়েছিল। উপসাগরটিকে রেলপথের সাথে সংযুক্ত করে টাকোমার মূলমন্ত্রটি হয়ে উঠল "যখন রেলপথ পালের সাথে মিলিত হয়"। কমেন্সমেন্ট উপসাগরটি প্রশান্ত মহাসাগরীয় উপকূল এবং ওয়াশিংটনের বৃহত্তম বন্দরের আন্তর্জাতিক বাণিজ্যের কেন্দ্রবিন্দু টাকোমা বন্দরকে পরিবেশন করে। ১৯৪০ সালে টাকোমা ন্যারো ব্রিজের পতনের জন্য শহরটি কুখ্যাতি অর্জন করে, যার ফলে "গ্যালোপিং জার্তি" ডাকনাম অর্জন করে।

বেশিরভাগ শিল্প শহরগুলির মতো টাকোমা শহরটিও শহরতলিকরণ ও বিভক্তকরণের ফলশ্রুতিতে ২০তম শতাব্দীর মাঝামাঝি সময়ে একটি দীর্ঘমেয়াদী ভাবে হ্রাস পায়। নব্বইয়ের দশক থেকে কেন্দ্রীয় টাকোমা পুনর্জীবনের প্রচেষ্টা চালিয়ে গেছে। কেন্দ্রীয় অংশে বা ডাউনটাউনের উন্নয়নের মধ্যে রয়েছে ওয়াশিংটন টাকোমা বিশ্ববিদ্যালয়; লাইন টি (পূর্বে টাকোমা লিঙ্ক), রাজ্যের প্রথম আধুনিক বৈদ্যুতিক লাইট রেল পরিষেবা; রাজ্যের শিল্প ও ইতিহাস জাদুঘরগুলির সর্বোচ্চ ঘনত্ব; এবং একটি শহুরে জলাশয় থেয়া ফস জলপথের পুনরুদ্ধার।

টাকোমা যুক্তরাষ্ট্রের অন্যতম বাসযোগ্য অঞ্চল হিসাবে চিহ্নিত হয়েছে। ২০০৬ সালে, টাকোমা দেশের অন্যতম "চলনযোগ্য" শহরগুলির তালিকাভুক্ত হয়।

## তথ্যসূত্র

## বহিঃসংযোগ

বিষয়শ্রেণী:টাকোমা, ওয়াশিংটন
বিষয়শ্রেণী:ওয়াশিংটনের (অঙ্গরাজ্য) শহর
খালেদা রব্বানী

**খালেদা রব্বানী** বাংলাদেশের মৌলভীবাজার জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন
খালেদা রব্বানী মৌলভীবাজার জেলায় জন্মগ্রহণ করেন।

## রাজনৈতিক জীবন
খালেদা রব্বানী কেন্দ্রীয় বিএনপির মহিলা বিষয়ক সম্পাদক, মৌলভীবাজার জেলা বিএনপির সভাপতি ও জাতীয়তাবাদী মহিলা দলের কেন্দ্রীয় কমিটির প্রধান উপদেষ্টা ছিলেন। তিনি দ্বিতীয়, পঞ্চম ও ষষ্ঠ জাতীয় সংসদের মহিলা আসন ২৫ থেকে মনোনীত সংসদ সদস্য ছিলেন।  অষ্টম জাতীয় সংসদের মহিলা আসন ১০ থেকে মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
জেন্টলম্যান (১৯৯৩-এর চলচ্চিত্র)

**জেন্টলম্যান** () হচ্ছে ১৯৯৩ সালে মুক্তিপ্রাপ্ত একটি ভারতীয় তামিল চলচ্চিত্র। সহিংসতা এবং মারপিটধর্মী এই চলচ্চিত্রটি রচনা এবং পরিচালনা করেছিলেন এস. শঙ্কর, তার পরিচালিত এটিই ছিলো প্রথম চলচ্চিত্র। চলচ্চিত্রটিতে অভিনয় করেন অর্জুন সারজা, মধু - এঁরা নায়ক-নায়িকা হিসেবে ছিলেন, এছাড়াও ছিলেন এম এন নম্বিয়ার, শুভাশ্রী, মনোরমা, গৌণদমনী, সেন্দিল এবং বিনীত। চলচ্চিত্রটির কাহিনীতে দেখানো হয় যে, মাদ্রাজ শহরের একজন ব্যবসায়ী রাত্রের বেলা চোর সেজে বড় লোকদের খাবার চুরি করে গরীব মানুষদেরকে দিয়ে দেয়।

চলচ্চিত্রটি ১৯৯৩ সালের ৩০শে জুলাই তারিখে মুক্তি পায় এবং বক্স অফিস সফলতা পায়, ১৭৫টি প্রেক্ষাগৃহে ভালো করেই চলে কারণ দর্শকদের হৃদয় ছুঁয়ে গিয়েছিলো চলচ্চিত্রটি। চলচ্চিত্রটি তিনটি ফিল্মফেয়ার পুরস্কার দক্ষিণ এবং চারটি তামিলনাড়ু রাজ্য চলচ্চিত্র পুরস্কার জেতে তন্মধ্যে অভিনেতা অর্জুন সারজা শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।

## অভিনয়ে
*অর্জুন সারজা - কৃষ্ণমূর্তি (কিচা)
*মধু - সুশীলা
*মনোরমা - কিচা'র মাতা
*বিনীত - রমেশ
*গৌতমী - চিক্কু বুক্কু রায়িলে গানে আবির্ভাব
## সঙ্গীত

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৩-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:ভারতের শিক্ষা ব্যবস্থা সম্পর্কে চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:উদগমণ্ডলমে ধারণকৃত চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:তামিলনাড়ু পুলিশের কাল্পনিক চিত্রায়ণ
বিষয়শ্রেণী:ভারতে দুর্নীতি সম্পর্কে চলচ্চিত্র
বিষয়শ্রেণী:এস. শঙ্কর পরিচালিত চলচ্চিত্র
বিষয়শ্রেণী:ভারতীয় ডাকাতির চলচ্চিত্র
খন্দকার নূরজাহান ইয়াসমিন বুলবুল

**খন্দকার নূরজাহান ইয়াসমিন বুলবুল- বাংলাদেশ জাতীয়তাবাদী দলের একজন রাজনৈতিক।**   বাংলাদেশের ময়মনসিংহ জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## প্রাথমিক জীবন ও বিবা‌হিত জীবন
খন্দকার নূরজাহান ইয়াসমিন বুলবুল ময়মনসিংহ জেলায় জন্মগ্রহণ করেন।তার পিতার নাম খন্দকার আব্দুল মালেক এবং মাতার নাম নাজনীন চৌধুরানী। তিনি ভালুকার সম্ভ্রান্ত চৌধুরী বাড়ির নাতনি এবং আফতাব উদ্দিন চৌধুরী তার নানা। ভালুকার অপর সাবেক সংসদ সদস্য আমান উল্লাহ চৌধুরী তার মামা‌তো ভাই। ২০২০ সালে নূরজাহান ইয়াসমিন মৃত্যুবরণ করেন। তাকে ভালুকায় রান্দিয়া গ্রামে নিজ বাড়িতে সমাহিত করা হয়। 

বিবা‌হিত জীবন- গফরগাঁও উপ‌জেলার মুখী গ্রা‌মে ১৯৬২ সা‌লে খা‌লেক মাস্টা‌রের সা‌থে বিবা‌হ জীব‌নে আবদ্ধ হ‌য়ে‌ছি‌লেন। উনার স্বামী খা‌লেক মাস্টার ১৯৬৪ সা‌লে মুখী পল্লী সেবক উচ্চ বিদ‌্যাল‌য়েরর প্রধান শিক্ষক ছি‌লেন। পরবর্তী সম‌য়ে তি‌নি রাজনী‌তি পছন্দ ক‌রেন‌নি। যার ফ‌লে চাকরি ছে‌ড়ে সৌ‌দি আরব চ‌লে গি‌য়ে ছি‌লেন। আবার যখন দে‌শে এসে ছি‌লেন তখন ময়মন‌সিংহ মুকুল নি‌কেতন উচ্চ বিদ‌্যাল‌য়ে প্রধান শিক্ষক হিসা‌বে চাক‌রি হয়। পরবর্তী‌তে প‌রিবা‌রের অনুম‌তি না পাওয়ায় আবার সৌ‌দি আরব চ‌লে যান।

## রাজনৈতিক জীবন
খন্দকার নূরজাহান ইয়াসমিন বুলবুল ময়মনসিংহ জেলা বিএনপির সহসভাপতি ও জাতীয় নির্বাহী কমিটির সদস্য। পঞ্চম ও ষষ্ঠ জাতীয় সংসদের মহিলা আসন ১৬ থেকে তিনি বাংলাদেশ জাতীয়তাবাদী দল মনোনীত সংসদ সদস্য ছিলেন। তিনি অষ্টম জাতীয় সংসদের মহিলা আসন ০৯ থেকে মনোনীত সংসদ সদস্য ছিলেন।

১৯৯৮ সা‌লে সূ‌তিয়া নদীর উপ‌রে গফরগাঁও উপ‌জেলার মুখী গ্রামের ভিতর দি‌য়ে ভালুকা উপ‌জেলার সা‌থে সং‌যোগ স্থাপন ক‌রেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৪৫-এ জন্ম
অ্যাট্টো-

**অ্যাট্টো** বা **অটো** (প্রতীক **a**) হলো ম্যাট্রিক পদ্ধতিতে ব্যবহৃত একটি উপসর্গ। অ্যাট্টো দ্বারা ১০−১৮ বা ০.০০০০০০০০০০০০০০০০০১ মানকে নির্দেশ করা হয়।

১৯৬৪ সালে ওজন ও পরিমাপ বিষয়ক সাধারণ সম্মেলনের ১২শ অধিবেশনে গৃহীত পরিমাপের ৮ম সংস্করণে এককের এই উপসর্গটি গৃহীত হয়। উপসর্গের নামটি ডেনীয় শব্দ  (আটেন) থেকে এসেছে, যার অর্থ "আঠারো"।

## ব্যবহারের উদাহরণ
* এইচআইভি-১ ভাইরাসের ওজন প্রায়  বা ; যাকে ১&nbsp;fg (ফেমটোগ্রাম) বা ১০০০&nbsp;ag (অ্যাটোগ্রাম) হিসেবেও লিখা যায়।

## তথ্যসূত্র

বিষয়শ্রেণী:এসআই উপসর্গ
দ্য ওয়েল অব লোনলিনেস

**দ্য ওয়েল অব লোনলিনেস** () হচ্ছে নারী ঔপন্যাসিক র‍্যাডক্লিফ হল দ্বারা লিখিত একটি জনপ্রিয় ইংরেজি ভাষার উপন্যাস। নারী-সমকামিতা-কাহিনী বিশিষ্ট এই উপন্যাসটি প্রথম প্রকাশিত হয় ১৯২৮ সালে তবে দ্বিতীয় বিশ্বযুদ্ধের পরে ১৯৫১ সালে উপন্যাসটি শুধু মার্কিন যুক্তরাষ্ট্রে প্রকাশিত হওয়ার পরেই কয়েক লাখ কপি বিক্রি হয়ে যায়।

১৯২৮ সালে প্রকাশনার পর উপন্যাসটি নিষিদ্ধ করার প্রয়াস চালায় ব্রিটিশ সরকার তবে তারা ব্যর্থ হয় কারণ তখন থেকেই নারী-পাঠিকাদের মধ্যে উপন্যাসটি জনপ্রিয় হয়ে গিয়েছিলো যদিও শুরুর দিকে একটু গোপনে গোপনে বিক্রি করা হতো কারণ পুলিশ দ্বারা গ্রেফতার হওয়ার ভয় ছিলো।

উপন্যাসটির মুখ্য চরিত্রের নাম ছিলো স্টিফেন গর্ডন যিনি একজন সমকামী নারী থাকেন এবং তার জন্ম ভিক্টোরীয় যুগের শেষের দিকে হয়েছে। উপন্যাসটি ফরাসী ভাষা এবং জার্মান ভাষাতেও অনুবাদ করা আছে।
## তথ্যসূত্র

## বহিঃসংযোগ
*
* Facsimiles of correspondence relating to the seizure of ''The Well of Loneliness''  at The National Archives
* Letter by Radclyffe Hall about the writing of ''The Well'' at the Lesbian Herstory Archives
* Radclyffe Hall at Times Online  including correspondence, document facsimiles, and text of legal judgments
* 
* Well of Loneliness courtesy of Project Gutenberg Australia

বিষয়শ্রেণী:ইংরেজি উপন্যাস
বিষয়শ্রেণী:নারী সমকামী সাহিত্য
বিষয়শ্রেণী:ব্রিটিশ উপন্যাস
বিষয়শ্রেণী:নারী সমকামী কল্পকাহিনী
বিষয়শ্রেণী:নারী সমকামিতা কাহিনি বিশিষ্ট উপন্যাস
বিষয়শ্রেণী:লেখক সম্পর্কিত উপন্যাস
বিষয়শ্রেণী:যুক্তরাজ্যে বিতর্ক
বিষয়শ্রেণী:বিবাচনকৃত বই
বিষয়শ্রেণী:ছদ্মনামে প্রকাশিত বই
দ্য প্রাইস অব সল্ট

**দ্য প্রাইস অব সল্ট** () হচ্ছে একটি নারী সমকামিতা-কাহিনী বিশিষ্ট উপন্যাস। ১৯৫২ সালে এটি প্রথম প্রকাশিত হয় এবং এটির লেখক ছিলেন প্যাট্রিশিয়া হাইস্মিথ। ১৯৫২ সালে মার্কিন যুক্তরাষ্ট্রে বের হওয়া সহ এটি যুক্তরাজ্য এবং কানাডাতেও বের হয়, এরপর পঞ্চাশের দশকেই পর্যায়ক্রমে বের হয় কানাডা এবং নিউ জিল্যান্ডে, একই সময় উপন্যাসটির ফরাসী ভাষা এবং জার্মান ভাষা সংস্করণ বের হয়ে যায় এবং পঞ্চাশের দশকেই শুধু ইংরেজি ভাষাতেই কয়েক লাখ কপি বিক্রি হয়ে যায়। লেখিকা প্যাট্রিশিয়া হাইস্মিথ ক্লেয়ার মর্গান ছদ্মনামে উপন্যাসটি লিখেছিলেন।

উপন্যাসটির মুখ্য দুই চরিত্রের নাম হচ্ছে থেরেসে এবং ক্যারল, এই দুই নারীর মধ্যকার প্রেম নিয়েই উপন্যাস। উপন্যাসটি ক্যারল (চলচ্চিত্র) নামে ২০১৪ সালে বের হয়।
## তথ্যসূত্র

## বহিঃসংযোগ

*
* 
*  Works by or about Patricia Highsmith  in libraries (WorldCat catalog)
*  Choose Your Highsmith (The Patricia Highsmith Recommendation Engine). W. W. Norton & Company
*  ''Carol''. BBC Radio 4 adaptation

বিষয়শ্রেণী:ইংরেজি উপন্যাস
বিষয়শ্রেণী:নারী সমকামী সাহিত্য
বিষয়শ্রেণী:মার্কিন উপন্যাস
বিষয়শ্রেণী:চলচ্চিত্রে অভিযোজিত মার্কিন উপন্যাস
বিষয়শ্রেণী:নারী সমকামী কল্পকাহিনী
বিষয়শ্রেণী:নারী সমকামিতা কাহিনি বিশিষ্ট উপন্যাস
বিষয়শ্রেণী:১৯৫০-এর দশকের সমকামী উপন্যাস
বিষয়শ্রেণী:১৯৫২-এর মার্কিন উপন্যাস
বিষয়শ্রেণী:ছদ্মনামে প্রকাশিত বই
প্রাস

প্রাস(Projectile):কোনো বস্তুকে অনুভূমিকের সাথে তির্যকভাবে শূন্যে নিক্ষেপ করা হলে তাকে প্রক্ষেপক বা প্রাস বলে ।
জানা দরকার:
#প্রাসের ওপর একমাত্র ক্রিয়াশীল বল অভিকর্ষ বল।
#প্রাসের সর্বাধিক উচ্চতা পৃথিবীর ব্যাসার্ধের তুলনায় নগণ্য।তাই প্রাসের গতি আলোচনায় অভিকর্ষজ ত্বরণের মান স্হির ধরে নেওয়া হয়।
#প্রাসের গতি আলোচনায় বায়ুর বাধা উপেক্ষণীয়।

## প্রাসের সমীকরণ
কোনো বস্তুকে আনুভূমিকের সাথে কোণ করে যদি একটি নির্দিষ্ট আদিবেগে নিক্ষেপ করা হয় তবে ঐ আদিবেগকে দুইটি উপাংশে ভাগ করা যায়। কোনো বস্তুকে v_0 আদিবেগে আনুভূমিকের সাথে \theta_0 কোণে নিক্ষেপ করা হলে x অক্ষ বরাবর এর বেগের উপাংশ হবে v_x = v_0 \cos{\theta_0} আর y অক্ষ বরাবর এর বেগের উপাংশ হবে v_y = v_0 \sin{\theta_0}

# সর্বোচ্চ উচ্চতায় উঠতে প্রয়োজনীয় সময় t = \frac {v_y}{g} =\frac {v_0 \sin{\theta_0}}{g}  যেখানে g হচ্ছে অভিকর্ষজ ত্বরণ যার আদর্শিক মান ধরা হয় 9.8 ms^{-1}
# বস্তুটি যে সময় ধরে গতিতে থাকে তাঁকে বলে উড্ডয়নকাল। গাণিতিকভাবে দেখানো যায় এই উড্ডয়নকাল (T), সর্বোচ্চ উচ্চতায় উঠতে প্রয়োজনীয় সময়ের দ্বিগুণ। অর্থাৎ, T = 2t = \frac{2v_0 \sin{\theta_0}}{g}
# বস্তুটি সর্বোচ্চ যে উচ্চতায় উঠে তথা y অক্ষ বরাবর সর্বোচ্চ যে পরিমাণ দূরত্ব অতিক্রম করে তা হলো H = \frac{v_0^2 \sin^2{\theta_0}}{2g} 
# বস্তুটি x অক্ষ বরাবর সর্বোচ্চ যে দূরত্ব অতিক্রম করে তাকে পাল্লা বলে। গাণিতিকভাবে দেখানো যায় এই পাল্লা R = \frac{v_0^2 \sin{2\theta_0}}{g} এখানে \theta = 45 ^\circ  হলে পাল্লা সর্বোচ্চ হয় অর্থাৎ  x অক্ষ বরাবর সর্বোচ্চ দূরত্ব অতিক্রম করে।

বিষয়শ্রেণী:প্রক্ষিপ্ত বস্তু
বিষয়শ্রেণী:গোলাবারুদ
বিষয়শ্রেণী:ক্ষেপণবিজ্ঞান
পুষ্পধনু

***পুষ্পধনু*** হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি ১৯৫৯ সালে অশোক চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রাজেন সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ভানু বন্দ্যোপাধ্যায়, নৃপতি চট্টোপাধ্যায়।

## কাহিনী

## শ্রেষ্ঠাংশে
* উত্তম কুমার
* অরুন্ধতী দেবী
* ভানু বন্দ্যোপাধ্যায়
* নৃপতি চট্টোপাধ্যায়
* অমর মল্লিক
* টিনা বর্বরা  
* প্রীতি ভাদুরী 
* অজিত চট্টোপাধ্যায়
* বীরেন চ্যাটার্জী 
* সুব্রত চ্যাটার্জী
* নীভানানি দেবী
* রাজলক্ষ্মী দেবী
* শান্তা দেবী
* তপতি ঘোষ 
* সমীর কুমার 
* জয়শ্রী সেন 
* বেচু সিং

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
নাহজুল বালাগা

**নাহজুল বালাগা** () হল ইমাম আলী ইবনে আবী তালিবের খুৎবা, চিঠি, তফসির ও আখ্যানের একটি বিখ্যাত সংকলন। খ্রিষ্টীয় ১০ম শতাব্দীতে শরীফ আর-রাজী নামক একজন শিয়া মুসলিম পণ্ডিত এটি সংগ্রহ করেন। গ্রন্থটির বাক্যবাগীশ বিষয়বস্তুর জন্য শিয়া ইসলামে এটিকে একটি শ্রেষ্ঠ সাহিত্যকর্ম হিসেবে বিবেচনা করা হয়।

## তথ্যসূত্র

বিষয়শ্রেণী:ইসলামি গ্রন্থ
বিষয়শ্রেণী:মধ্যযুগীয় আরবি সাহিত্য
বিষয়শ্রেণী:শিয়া হাদিস সংকলন
বিষয়শ্রেণী:শিয়া সাহিত্য
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:জীবনের দর্শন